钦定古今图书集成/理学汇编/学行典/第210卷 > 陈三省
## 钦定古今图书集成/理学汇编/学行典/第210卷 > 陈三省

按《新昌县志》：陈三省，字思曾，性温醇，弱冠补弟子员。
祖父并早鳏，三省曲体隐微，纤悉备至，奉甘旨者无
不谨。年三十八，祖父同时去世，哀毁致疾，犹强起治
丧，姻戚慰解之，艴然曰：“终天之恨，不及躬亲，虽生奚
为！”力疾劳瘁，遂不起。不旬日闲，父以丧祖而亡，省以
祖父连丧而殒。世笃孝思，闻者莫不感恸。